Beriša Sali

Sali Ram Beriša (; sünd. 15. reduku 1944, Tropoi, Albanii) om ranu Albanijan päministran (2005−2013), mugažo 3. Albanijan prezidentan (1992−1997).

 Biografii
Mez' om sündnu pohjoižhe Tropoi-lidnha — Beriš-klanan keskushe. Sali sai üläopendust Tiranan universitetas (1967), jätksi opendamišt Parižas (Francii) specializacijanke gemodinamikas. Vll 1980−1990 radoi Tiranan universitetan opendajan. Sai filosofijan tedodoktoran arvod. Oli otnus südäikeran hirurgijha.

Berišan politine kar'jer zavodihe Albanijan tön partijan ühtnijaks, konz äi aigad oli völ Berlinan seinän lanktendhasai. Hän holiti lekarikš-kardiologaks partijan Keskuzkomitetan Politbüron ühtnijoid, heiden kesken Enver Hodžad-ki.

Vn 1990 tal'vkus Sali Beriša pid'oiteli üläopenikoiden likundad massižiden protestoiden aigan, sai tetabut kommunistižen režiman publižel kritikal i demokratižiden reformiden kucundal, i muga putui oppozicijan ohjanduzkundha. Vl 1991 Beriša kändihe Albanijan Demokratižen partijan pämeheks, se partii om valdkundan kahten päižen partijan keskes nügüd'aigan.

 Homaičendad 

Kategorii:Valdkundmehed
Kategorii:Albanijan prezidentad
Kategorii:Politikanmehed kirjamišton mödhe
Kategorii:Personalijad kirjamišton mödhe
Kategorii:Sündnuded Albanijha
Kategorii:Sündnuded vl 1944